**HOTĂRÂREA NR. 51**

privind instituirea unor facilități fiscale și aprobarea procedurii de anulare a accesoriilor aferente obligațiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ teritorială a Comunei Vințu de Jos

 **Consiliul Local al comunei Vinţu de Jos,** întrunit în şedinţa publică cu ordinară din data din data de 29.06.2020, ora 16.00, în sala de şedinţă a Căminului Cultural al comunei Vinţu de Jos

Luând în considerare :

- Proiectul de hotărâre nr. 42/A/2/19.06.2020 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ teritorială a Comunei Vințu de Jos;

- Referatul de aprobare al primarului comunei Vințu de Jos, în calitate de inițiator, înregistrat sub nr. 5208 din 19.06.2020;

- Raportul Biroului resurse umane, investiții, achiziții publice și servicii publice, strategii, programe, proiecte, impozite și taxe locale, înregistrat sub nr. 5209 din 28.05.2020;

Având în vedere:

- art.7 alin (2) din Legea nr.287/2009 privind Codul Civil, republicată, cu modificările și completările ulterioare;

- art. 5 alin.(1) lit.a) și alin. (2), art.16 alin.(2), art 20 alin.(1) lit.b), art.27, art. 30 și art.761 alin. (2) și (3) din Legea 273/2006 privind finanţele publice locale, cu modificările şi completările ulterioare;

 - art.1, art.2 alin.(1) lit.h), precum și cele ale titlului IX- Impozite şi taxe locale din Legea 227/2015,Codul Fiscal al României, cu modificările și completările ulterioare;

- H.G nr.1/2016 pentru aprobarea Normelor metodologice de aplicare a Legii nr.227/2015 privind Codul fiscal,cu modificările și completările ulterioare;

- art.22 din Legea nr. 207/2015 privind Codul de procedură fiscală;

 - Ordonanța de Urgență a Guvernului nr.69/2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale ;

 - art.129 alin.(2), lit.(b), alin.(4) lit.(c) din Ordonanța de urgență nr.57/2019 privind Codul administrativ;

-Avizul comisiilor de specialitate nr.1, 2 și 3 ale Consiliului local al comunei Vințu de Jos;

 În temeiul art. 129, alin. 2, lit. b, coroborat cu alin. 4, lit. c, art. 139 alin.(3), lit.(c) și art. 196, alin.(1) lit.(a) din Ordonanța de urgență nr.57/2019 privind Codul administrativ,

**HOTĂRĂȘTE:**

 **Art. 1.** Se aprobă instituirea facilităților fiscale de anulare a accesoriilor aferente obligațiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ teritorială a Comunei Vințu de Jos.

**Art. 2.** Se aprobă Procedura de acordare a facilităților fiscale de anulare a accesoriilor aferente obligațiilor bugetare principale restante la data de 31.03.2020 inclusiv, datorate bugetului local de către contribuabili de pe raza administrativ teritorială a Comunei Vințu de Jos, potrivit Anexei nr.1, parte integrantă din prezenta hotărâre.

 **Art. 3.** Prezenta hotărâre se comunică Instituţiei Prefectului judeţului Alba, primarului comunei Vinţu de Jos, Biroului resurse umane,investiții,achiziții publice și servicii publice,strategii ,programe, proiecte , impozite și taxe locale de către secretarul comunei Vințu de Jos și se aduce la cunoștința publică prin afișare la sediul instituției, precum și prin publicare pe pagina de internet a instituției [www.vintudejos.ro](http://www.vintudejos.ro).

 **Art. 4.** Prezenta hotărâre poate fi contestată în fața instanței de contencios administrativ a Tribunalului Alba în conformitate cu prevederile Legii contenciosului administrativ nr. 554/2004, cu modificările și completările ulterioare.

Vinţu de Jos, 29.06.2020

 **Contrasemnează pentru legalitate,**

**PREŞEDINTE DE ȘEDINŢĂ SECRETAR GENERAL UAT,**

 Ioan Florin Abrudean Claudia Lavinia Muntean

Prezenta hotărâre a fost adoptată cu un număr de 15 voturi ,,pentru”, valabil exprimate, din numărul total de 15 consilieri locali în funcție, fiind respectate condițiile prevăzute de lege pentru adoptarea prezentei hotărâri, respectiv majoritate absolută.